Selecciona les entitats que apareixen en aquest text:
Bucarest.-  Un mort ha guanyat les eleccions municipals a la localitat de Voinesti, al nord-est de Romania, ha informat l'agència romanesa HotNews. El candidat socialdemòcrata Neculai Ivascu va morir ahir al matí, dia de les eleccions, uns comicis que va guanyar per 1051 vots davant el seu rival liberal, recolzat per 1028 vots. Els votants van estar al corrent de la defunció durant la jornada de votació i també es va comunicar la situació a l'Oficina Electoral Central (BEC). La BEC va informar ahir que no podia prendre una decisió abans de concloure el procés de votació i que tampoc no podia interrompre'l ja que "no existeix una llei que prevegi tals situacions". Les autoritats centrals van subratllar que si el candidat liberal hagués guanyat, les eleccions haurien estat validades, mentre que en l'actual situació en la qual el mort ha sortit triomfant s'haurà d'adoptar una decisió en els pròxims dies. L'organització no governamental Pro Democratia va sol·licitar la suspensió del procés de votació, invocant el fet que les eleccions estarien viciades per l'existència d'una sola candidatura. De moment, Neculai Ivascu, mort a l'hospital ahir al matí als 58 anys per una afecció crònica del fetge, continua sent oficialment alcalde de Voinesti des de l'ultratumba, després de ocupar el càrrec durant els últims 18 anys. Font: EFE
Voinesti : Entitat_Geopolítica, Romania : Entitat_Geopolítica, Neculai Ivascu : polític, BEC : organització, Pro Democratia : organització, EFE : mitjans_massius, Bucarest : Entitat_Geopolítica, HotNews : mitjans_massius, Oficina Electoral Central (BEC) : organització